Ente los edificios conservaos de la vieya fábrica de la Sociedad Metalúrgica Duro Felguera ún de los más interesantes ye’l Taller d’Axuste. Llevantáu na década última del sieglu XIX, la so construcción vencéyase con una serie de trabayos d’ampliación y de reforma de les instalaciones que la entá Duro y Cía. entama, dando como resultáu l’asentamientu de talleres nuevos –mecánicu, axuste, ferreros y carpintería– proyeutaos pol inxenieru Enrique Bayo.
#000002
Termináu nel 1896, el Taller d’Axuste consta de trés naves que, ocupando una superficie de 1.250 metros cuadraos, incorporen cubierta en dientes de sierra. Con zarramientu de lladriyu visto, en consonancia cola llinia estética predominante nos edificios de la Duro, nel interior colóquense columnes de fundición que tienen cerches metáliques.
#000003
Les naves taben destinaes a acoyer la maquinaria necesaria p’acometer los trabayos de reparación que la factoría requería: cuatro tornos pa cilindros llaminadores y venti máquines-ferramientes, impulsaes por un motor de 50 caballos de potencia, d’espansión automática. Cada nave contaba con una grúa corredera de fierro que facilitaba les maniobres y seis pescantes con aparatos elevadores.
#000004
Magar las socesives intervenciones qu’esperimentó, l’inmueble nun vio modificada la so apariencia de forma drástica. Preserváronse les columnes de fundición y las cerches metáliques nel interior, asina como’l zarramientu de lladriyu visto y la cubierta tipu shed en bona parte de la estructura; namái ún de los tramos incorpora cubierta a doble vertiente.
#000005
Sicasí, como consecuencia de l’amestadura de módulos nuevos, adquirió mayor complexidá na so configuración volumétrica. Asina, atopamos diferentes tramos de fachada y desigual distribución n’altura. Nos dos llaterales destaquen les llinies horizontales, mientres que’l central gana n’elevación y movimientu de planos. Los vanos, de configuración diversa, asítiense ente pilares remataos en forma d’almenes, unificando visualmente l’edificiu n’altura. Conserva nel interior dalgunes pieces de maquinaria d’interés grande.
#000006
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are as essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
#000007